stanford-oval/wikipedia huggingface dataset:
דיוויזיית המילואים ה-78 (האימפריה הגרמנית)
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, והיא נכנסה לקו בתחילת פברואר 1915. זה היה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק קורפוס המילואים ה-39. הדיוויזיה כללה את רגימנט המילואים ה-258 מפרובינציית הריין הפרוסית, רגימנט המילואים ה-259 מהדוכסות הגדולה של אולדנבורג ורגימנט המילואים ה-260 שגויס בעיקר מפרובינציית הנובר, עם חיילים גם מדוכסות בראונשווייג.
דיוויזיית המילואים ה-78 לחמה בתחילה בחזית המזרחית, ונלחמה לראשונה בקרב השני על האגמים המזוריים. במאי 1915 השתתפה בפשיטה לליטא ולקורלנד. מאוחר יותר היא נלחמה במתקפת גורליצה-טרנוב, ונלחמה לפני דאוגבפילס מספטמבר עד נובמבר 1915. היא נותרה בלוחמת חפירות לפני דאוגבפילס עד אפריל 1917, ולאחר מכן הועברה לחזית המערבית. היא נלחמה בקרב השני על האן, שנקרא גם הקרב השלישי על שמפאן (ומכונה בפי הגרמנים הקרב הכפול על האן ובשמפאן). היא התנגדה למתקפה הצרפתית בוורדן באוגוסט וספטמבר 1917. בשנת 1918, היא נלחמה בקרב השני על המארן, כולל בקרב שאטו-תיירי. לאחר לחימה בין המארן ל־Vesle, הדיוויזיה פורקה ב-2 באוגוסט 1918, כאשר השרידים חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שלישי.
מפקדים

גנרל-מיור מקס פרידריך וילהלם פון מילר (24 בדצמבר 1914 – 20 ביולי 1916)
גנרל-מיור פאולוס פון שטולצמן (21 ביולי 1916 – 2 באוגוסט 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  78. Reserve-Division (Chronik 1914-1918)
↑  גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 534-536.
דיוויזיית המילואים ה-79 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  24 בדצמבר 1914 – 5 בפברואר 1919 (4 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים ה-79 (בגרמנית: 79. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, והיא נכנסה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-40. שני רגימנטים של הדיוויזיה הוקמו באמצעות עתודות גיוס של המשמר הפרוסי ברחבי הממלכה, ואילו השלישי גויס בסקסוניה הפרוסית.
דיוויזיית המילואים ה-79 לחמה בתחילה בחזית המזרחית, כשהיא ראתה את פעולתה הראשונה בקרב השני על האגמים המזוריים. ב-1915 היא נלחמה במצור על קובנה ובקרבות ניימן ווילנה. מאוקטובר 1915 עד נובמבר 1916 לחמה הדיוויזיה בלוחמת חפירות, ולאחר מכן הועברה לחזית המערבית. היא הייתה בעתודה ולאחר מכן לחמה בלוחמת חפירות בפלנדריה ובארטואה עד אפריל 1917, אז נלחמה בקרב אראס. מאוחר יותר ב-1917, היא נלחמה בקרבות פשנדל וקמברה. הדיוויזיה השתתפה במתקפת האביב הגרמנית של 1918, ונלחמה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). היא השתתפה בקרב השני על המארן והמשיכה בלחימה נגד מתקפת מאה הימים של מדינות ההסכמה עד סוף המלחמה. המודיעין של מדינות ההסכמה דירג את הדיוויזיה כדיוויזיה מדרג שלישי.  הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.
מפקדים

גנרל-לויטננט ברנהרד בס (24 בדצמבר 1914 – 6 באוגוסט 1916)
גנרל חיל הרגלים ארנסט פון בקמייסטר (7 באוגוסט 1916 – 9 במרץ 1918)
גנרל-מיור קרל גאורג לנדואר (10 במרץ 1918 – 5 בפברואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  79. Reserve-Division (Chronik 1914-1918)
↑   גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 537-540.
| --- | --- |
בקרת זהויות :  VIAF: 143789065   WorldCat (עם VIAF): 143789065
דיוויזיית המילואים ה-76 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  24 בדצמבר 1914 – ינואר 1919 (כ־4 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים ה-76 (בגרמנית: 76. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, ונכנסה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-38.
הדיוויזיה גויסה בעיקר במחוזות הצבאיים ה-18 וה-11; רגימנט המילואים ה-254 היה מהדוכסות הגדולה של הסן. רגימנט המילואים ה-253 כלל חיילים מהדוכסות הגדולה של הסן ומהסן-נסאו. רגימנט הרגלים ה-252 הוקם במדינות תורינגיה.
דיוויזיית המילואים ה-76 לחמה בתחילה בחזית המזרחית. טבילת האש שלה הייתה בקרב השני על האגמים המזוריים. היא השתתפה במספר קרבות במהלך מתקפת גורליצה-טרנוב, כולל המצור על קובנה, קרב ניימן וקרב וילנה. מנובמבר 1915 עד ספטמבר 1916, הדיוויזיה נשארה בלוחמת חפירות על יד ריגה. לאחר מכן הועברה לרומניה, שם נלחמה עד שביתת הנשק בחזית הרומנית. במרץ 1918 הועברה הדיוויזיה לחזית המערבית ונכנסה לקו בלורן. היא השתתפה בקרב השני על המארן והתנגדה להתקפות האן-מארן, אואז-אן ומז-ארגון של מדינות ההסכמה. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה.
המודיעין של מדינות ההסכמה דירג את הדיוויזיה כדיוויזיה מדרג שלישי.
מפקדים

גנרל-לויטננט הוגו אלסטרמן פון אלסטר (24 בדצמבר 1914 – 17 בינואר 1918)
גנרל-מיור אלפרד פון קוואדט-הוכטנברוק (1 בפברואר 1918 – ינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  76. Reserve-Division (Chronik 1914-1918)
↑   גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 528-530.
| --- | --- |
בקרת זהויות :  VIAF: 149880716   WorldCat (עם VIAF): 149880716
דיוויזיית הפאנצרגרנדיר ה-11 (בונדסוור)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה גרמניה
 שיוך:   בונדסוור
 סוג:  פאנצרגרנדיר
 בסיס האם:  אולדנבורג
 אירועים ותאריכים
 תקופת הפעילות:  1 במאי 1959 – 30 בספטמבר 1994 (35 שנים)
 פיקוד
 יחידת אם:  הקורפוס הראשון
 דרגת המפקד:   גנרל-מיור
 מפקד נוכחי:  Hubertus Senff 
 
דיוויזיית הפאנצרגרנדיר ה-11 (בגרמנית: 11. Panzergrenadierdivision או בקיצור 11. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת באולדנבורג.
היסטוריה

הדיוויזיה הוקמה ב-1 במאי 1959. היא הייתה חלק מהקורפוס הראשון, ושימשה גם ככוח עתודה של קבוצת הארמיות הצפונית של נאט"ו. מפקדת הדיוויזיה נמצאה באולדנבורג. בפועל, הדיוויזיה מעולם לא השתתפה בקרבות, אולם סיפקה סיוע אזרחי במספר אסונות טבע שהתרחשו באזור. לאחר סיום המלחמה הקרה עבר הבונדסוור צמצום נרחב, ובמסגרת זו פורקה הדיוויזיה ב-30 בספטמבר 1994.
דורותי מקארדל

| --- | --- |

 לידה:  7 במרץ 1889 דאנדוק, הממלכה המאוחדת של בריטניה הגדולה ואירלנד 
 פטירה:  23 בדצמבר 1958 (בגיל 69) דרוהדה, אירלנד 
 מדינה:  אירלנד 
 מקום לימודים:  קולג' אלכסנדרה 
 
דורותי מקארדל (באנגלית: Dorothy Macardle; ‏2 בפברואר 1889 – 23 בדצמבר 1958) הייתה סופרת, מחזאית, והיסטוריונית אירית. הספר שלה, "הרפובליקה האירית", הוא אחד המקורות המצוטטים ביותר לגבי מלחמת העצמאות האירית, והתקופה שאחריה, במיוחד בזכות הגשת נקודת המבט של המתנגדים לאמנה האנגלו-אירית.
תחילת דרכה

דורותי מקארדל נולדה בדונדאלק, שבאירלנד, בשנת 1889, למשפחה אמידה בעלת מבשלת בירה מצליחה. היא גדלה כקתולית. את החינוך התיכוני קיבלה בבית הספר הפרוטסטנטי, אלכסנדרה קולג', בדבלין, ואחר כך למדה לתואר ראשון במכללת האוניברסיטה, בדבלין. עם סיום התואר, היא חזרה ללמד אנגלית באלכסנדרה קולג'.
פעילות לאומנית

מקארדל הייתה חברה בליגה הגאלית, ובשנת 1917 הצטרפה לקומן נה מאן. בשנת 1918 (במהלך מלחמת העצמאות), מקארדל נעצרה על ידי המשטרה המלכותית האירית בעת שלימדה באלכסנדרה, ובסופו של דבר, בשנת 1923, היא פוטרה מעבודתה שם, בשלהי מלחמת האזרחים האירית, בשל התנגדותה להאמנה האנגלו-אירית ופעילותה הנלווית.
כאשר התנועה הרפובליקנית התפצלה בשנת 1921–1922 עקב נושא האמנה האנגלו-אירית, מקארדל הייתה בצדו של איימון דה ואלירה והכוחות המתנגדים. היא נכלאה על ידי ממשלת אירלנד החופשית החדשה בשנת 1922, במהלך מלחמת האזרחים, ישבה בכלא מאונטג'וי וכן בכלא קילמיינהאם.
מאוחר יותר, בשנות ה-1930, היא עבדה כעיתונאית בחבר הלאומים, וגילתה אהדה גדולה למצוקתה של צ'כוסלובקיה טרום-מלחמת העולם השנייה. עמדה זו הייתה מנוגדת לעמדה הרשמית של אירלנד לגבי האיום הנאצי, שכן זו בחרה בנייטרליות במלחמה. לא הייתה זו הסוגיה היחידה בא מצאה עצמה מקארדל בהתנגדות לממשלתה. נושאים אחרים כללו את נושא הוראת השפה האירית בבתי הספר, שהממשלה הבטיחה ואחר כך לא קיימה, וכן הפחתה משמעותית במעמדן של נשים באירלנד על פי חוקת 1937- בניגוד לחוקה הרפובליקנית המקורית - שבאה כתוצאה מעסקה של דה ואלירה עם הכנסייה הקתולית, אותה גינתה מקארדל.
כתיבה

מקארדל העלתה את חוויותיה ממלחמת האזרחים על הכתב בספר Earthbound: Nine Stories of Ireland ‏(1924). במהלך השנים הבאות, החלה מקארדל לכתוב מחזות. בכתיבתה הדרמטית היא השתמשה בשם העט מרגרט קאלן. במהלך תקופה זו היא גם עבדה כעיתונאית בחבר הלאומים.
בשנים אלה היא גם חקרה את ספרה הענקי The Irish Republic, אשר פורסם לראשונה בשנת 1937. יריביה הפוליטיים ומספר היסטוריונים מודרניים החשיבו אותה כהגיוגרפית עבור דעותיו הפוליטיות של דה ואלירה. אך עם זאת, היא זכתה לשבחים על התיעוד המדויק והמחקר המעמיק, והספר יצא בהוצאות מחודשות מספר פעמים, לאחרונה בשנת 2005. לצד הביקורות מצד יריבי דה ואלירה והכנסייה הקתולית, שהביעה מורת רוח מהשמטתה בספר כחלק מהתנועה הרפובליקנית, הספר זכה לביקורות נלהבות וכן לביקורות טובות באופן כללי (לצד הסתייגות מן ההטייה הפוליטית). פרסום הספר הנגיש בפעם הראשונה לבריטים את הסיפור והפרספקטיבה האירית לגבי עצמאות אירלנד.
מותה

מקארדל נפטרה מסרטן ב-1958, בגיל 69. למרות אכזבתה מהמדינה האירית החדשה, ובפרט יחסה לנשים, היא הורישה את התמלוגים מספרה למנהיג אירלנד, חברה הקרוב איימון דה ואלירה, אשר כתב את ההקדמה לספר. דה ואלירה ביקר אותה בבית החולים לפני מותה.
פרסומים

Tragedies of Kerry, 1922–23
Earthbound: Nine Stories of Ireland, 1924
The Irish Republic (published 1937, 1938, 1951, 1968 and subsequently)
Uneasy Freehold (1941, basis for the 1944 movie The Uninvited), published in the US as The Uninvited (1942)
The Unforeseen (1946) (novel set in Ireland) American title of Fantastic Summer (1946)
Without Fanfares: Some Reflections on the Republic of Ireland (1947)
Children of Europe: a study of the children of liberated countries; their war-time experiences, their reactions, and their needs, with a note on Germany (1949)
The Dark Enchantment (1953) (a novel set in Provence)
Shakespeare, Man and Boy (published posthumously in 1961)
הערות שוליים

1 2 3  Luke Gibbons, The Irish Times, Weekend Review, "A Cosmopolitan Reclaimed: A Review of Dorothy Macardle: A Life", by Nadia Clare Smith, 10 November 2007, p.13
↑  Irishman's diary 2008; retrieved December 2009
↑  Nadia Clare Smith, Dorothy Macardle (1889-1958): republican and internationalist, History Ireland, ‏2007
↑  Essay by P.Murray, RIA 2001 (אורכב 30.04.2003 בארכיון Wayback Machine)
| --- | --- |
בקרת זהויות :  PLWABN: 9810616253305606  BnF: cb15056181f (data)  GND: 1042724849  ISNI: 0000 0001 1452 7514  LCCN: no92015709  NTA: 071633235  SELIBR: 308801  SUDOC: 08232672X  Trove: 909757  VIAF: 96796781   WorldCat (עם VIAF): 96796781
דיוויזיית המילואים ה-77 (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  24 בדצמבר 1914 – 30 בספטמבר 1918 (3 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים ה-77 (בגרמנית: 77. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה בסוף דצמבר 1914 ואורגנה במהלך החודש הבא, ונכנסה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82.  הדיוויזיה הייתה בתחילה חלק מקורפוס המילואים ה-39. כאשר הוקמה במקור, היו לדיוויזיה שני רגימנטים של מילואים מפרובינציית וסטפאליה (255 ו-256) ואחד מפרובינציית הריין (257). שני הרגימנטים הווסטפאליים הוחלפו בסוף המלחמה ברגימנט הרגלים ה-332, רגימנט חיל מצב מפוזן עם שני גדודים מחבל הריין וגדוד אחד מפוזן (עם מספר פולנים וגם גרמנים), ורגימנט הרגלים ה-419, יחידה הבנויה מפלוגות שנלקחו מגדודים שונים.
דיוויזיית המילואים ה-77 לחמה בתחילה בחזית המזרחית, ונלחמה לראשונה בקרב השני על האגמים המזוריים. מאוחר יותר היא נלחמה במתקפת גורליצה-טרנוב, כולל במצור על קובנה ובקרבות ניימן, גרודנה ווילנה. הדיוויזיה נשארה באזור קורלנד ליד דאוגבפילס לאורך 1916 ועד 1 בספטמבר 1917. לאחר מכן היא נלחמה בקרב על ריגה ולאחר מכן נשארה בלוחמת חפירות מצפון לנהר דווינה. לאחר שביתת הנשק בחזית המזרחית שירתה הדיוויזיה לזמן קצר בליבוניה ובאסטוניה, ולאחר מכן הועברה לחזית המערבית. היא נלחמה במתקפת האביב הגרמנית של 1918, השתתפה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). לאחר לחימה נוספת באזור סום, נסעה הדיוויזיה לאזור וברה, בין הנהרות מז והמוזל. הדיוויזיה נפגעה קשה במהלךהתקיפה האמריקאית על סן-מייל, איבדה מספר רב של שבויים, ופורקה זמן קצר לאחר מכן, כשהשרידים חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שלישי.
מפקדים

גנרל-מיור קרל ברוזיוס (24 בדצמבר 1914 – 22 בספטמבר 1915)
גנרל-לויטננט זיגיסמונד פון פרסטר (23 בספטמבר 1915 – 17 במאי 1917)
גנרל-מיור פרנץ אדם (18 במאי 1917 – 30 בספטמבר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

1 2  77. Reserve-Division (Chronik 1914-1918)
↑  גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות.
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 531-533.
גשר האקדמיה

| --- | --- |

 מידע כללי
 סוג:  גשר קשתי, גשר להולכי רגל, Bridges in Venice 
 על שם:  גלריית האקדמיה 
 כתובת:  המרכז ההיסטורי של ונציה 
 מיקום:  ונציה 
 מדינה:  איטליה 
 הקמה ובנייה
 תקופת הבנייה:  ?–1933
 תאריך פתיחה רשמי:  1933 
 חומרי בנייה:  עץ 
 מידות
 אורך:  48 מ' 
 מידע טכני
 מפתחים:  1 
 קואורדינטות:  45°25′54″N 12°19′44″E﻿ / ﻿45.43166°N 12.32899°E﻿ / 45.43166; 12.32899
  (למפת ונציה מוגדלת) גשר האקדמיה(למפת ונציה רגילה) גשר האקדמיה
 
הגשר - מבט לכיוון צפון מזרח.
מנעולים כקמעות אהבה על מעקה הגשר
גשר האקדמיה (איטלקית: Ponte dell'Accademia) הוא אחד מארבעת הגשרים החוצים את התעלה הגדולה בוונציה שבאיטליה. הגשר נקרא על שם גלריית האקדמיה שנמצאת ברובע דורסודורו של העיר, ומקשר בין רובע דורסודורו לבין רובע סן מרקו.
היוזמה להקמת הגשר הועלתה לראשונה בשנת 1488. בשנת 1854 נבנה גשר מפלדה שתוכנן על ידי אלפרד נוויל. בתחילת שנות ה-30 של המאה ה-20 הוא פורק. ב-1933 נבנה גשר מעץ.
דומניקו אלגרי

| --- | --- |

 לידה:  1585 רומא, מדינת האפיפיור 
 פטירה:  5 בספטמבר 1629 (בגיל 44 בערך) רומא, מדינת האפיפיור 
 מוקד פעילות:  מדינת האפיפיור 
 זרם:  המוזיקה הקלאסית בתקופת הבארוק 
 שפה מועדפת:  איטלקית 
 
דומניקו אלגרי (איטלקית: Domenico Allegri;‏ 1585 בקירוב - 5 בספטמבר 1629) היה מלחין וזמר איטלקי מן האסכולה הרומאית של ראשית תקופת הבארוק. הוא נולד ומת ברומא. דומניקו היה אחיו הצעיר של המלחין גרגוריו אלגרי, המפורסם ממנו).
ביוגרפיה

אלגרי היה תלמיד פרטי של ג'ובאני ברנרדינו נאנינו, אחיו של ג'ובאני מריה נאנינו. עם דומניקו ואחיו גרגוריו למדו גם אנטוניו צ'יפרה ופאולו אגוסטיני. משנת 1594 ושר במקהלה של כנסיית סן לואיג'י דאי פרנצ'זי מאוקטובר 1595. בתקופה זו החל גם בלימודי הלחנה. הוא נשאר בסן לואיג'י עד מאי 1603, בהפסקה קצרה ב-ראשית 1602, כשקול הסופרן שלו התחלף. מאסטרו די קאפלה בכנסיית סנטה מריה מאג'ורה בסְפֶּלוֹ בסביבות השנים 09–1608 ובהמשך כיהן באותו תפקיד בכנסיית סנטה מריה אין טרסטוורה ברומא, מספטמבר 1609 עד מרץ 1610 משם עבר אל בזיליקת סנטה מריה מג'ורה ברומא, שם עבד עד מותו. אלגרי נשא אישה ב-1616 והוליד 5 ילדים.
דומניקו אלגרי נודע בעיקר כאחד הראשונים שכללו ליווי אינסטרומנטלי ספציפי ביצירות קודש ווקאליות קאמריות. רוב יצירותיו אבדו, אבל יצירה אחת ששרדה היא Modi quos expositis in choris משנת 1617, הכוללת קטעי סולו ודואטים ליווי של שני כינורות, לעיתים בתוספת עמעם, לתפקידים הקוליים. מוטט שלו מהווה דוגמה נאה לסגנון הרומאי. כרך מוטטים לשניים עד חמישה קולות משנת 1638 אבד, כנראה. לפי מינסטר, מגניפיקט מאת אלגרי כלול באופוס 11 של פביו קונסטנטיני, שנכתב בוונציה בשנת 1630.
הערות שוליים

↑  קולין טימס, "דומניקו אלגרי" במילון גרוב למוזיקה ומוזיקאים אונליין
↑  גרוב
| --- | --- |
בקרת זהויות :  NLI: 987007370870505171  BNE: XX1780255  BnF: cb14847890m (data)  GND: 173686761  ISNI: 0000 0000 8130 9149  LCCN: no2004031775  NTA: 267959524  VcBA: 495/150469  VIAF: 51958028   WorldCat (עם VIAF): 51958028 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
דיוויזיית הפאנצר קלאוזביץ

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  דיוויזיית שריון
 אירועים ותאריכים
 תקופת הפעילות:  4 באפריל 1945 – 8 במאי 1945 (35 ימים)
 מלחמות:  מלחמת העולם השנייה
 נתוני היחידה
 ציוד עיקרי:  טנקים
 פיקוד
 מפקדים:  מרטין אונריין
 
דיוויזיית הפאנצר קלאוזביץ (נקראה גם דיוויזיית הפאנצר ה-45; בגרמנית: Panzer Division Clausewitz) הייתה דיוויזיית שריון של הוורמאכט שלחמה במלחמת העולם השנייה.
היסטוריה

הדיוויזיה הוקמה ב-4 באפריל 1945, וריכזה תחתיה את כל שרידי כוחות העתודה הגרמניים באזור שלזוויג-הולשטיין. כמפקדה מונה מרטין אונריין. היחידות שהרכיבו אותה נלקחו מדיוויזיית הפאנצר פלדהרנהאלה, דיוויזיית גרוסדויטשלנד, דיוויזיית הפאנצר ה-223 מילואים ודיוויזיית הפאנצר הולשטיין. הדיוויזיה כללה ברובה חיילים ותיקים שהחלימו מפציעות או חיילים צעירים ותיקי ההיטלריוגנד. היו לה מעט טנקים, ורובם היו במצב גרוע. היא הייתה דיוויזיית השריון האחרונה שהוקמה בידי הוורמאכט, אולם הקמתה לא הושלמה מעולם. חרף מצבתה החסרה, היא נשלחה לקרב כבר באותו חודש. היא הוכפפה תחת קורפוס הפאנצר ה-39 אשר היה חלק מהארמייה ה-12 של ולטר ונק. הדיוויזיה הצטוותה לנוע דרומה ולנסות לחתוך את קווי האספקה של הדיוויזיות המובילות של צבא ארצות הברית ולחבור אל ארמיית הפאנצר אס אס ה-11 שלחמה באזור הרי הארץ. הניסיון נחל כישלון מוחץ, ומרבית הדיוויזיה הושמדה במהלכו. היחידות המעטות ששרדו המשיכו להילחם עד סוף המלחמה.
דומיניק שרווד

| --- | --- |

שרווד, 2015
 לידה:  6 בפברואר 1990 (בן 34) רויאל טנברידג' וולס, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005 
 מקום לימודים:  מילפילד  Oakwood Park Grammar School 
 פרופיל ב-IMDb
 
דומיניק אנתוני שרווד (באנגלית: Dominic Anthony Sherwood; נולד ב-6 בפברואר 1990) הוא שחקן ודוגמן אנגלי, הידוע בתפקידיו בסדרות הטלוויזיה "ציידי הצללים" ו"פני דרדפול: עיר המלאכים והמסלול לשותפות".
ביוגרפיה

שרווד נולד בעיירה טנברידג' וולס במחוז קנט שבאנגליה. הוא למד דרמה ותיאטרון במיידסטון ובסבנאוקס.
קריירה

תפקיד המשחק הראשון של שרווד הגיע בשנת 2010, עם הופעתו כג'ק סימונס בעונה השלישית של סדרת הטלוויזיה "The Cut".‏ בשנה שלאחר מכן הוא שיחק מלצר בשם טום בפרק בסדרה "שריליסטיק". בשנת 2012 היה לו תפקיד קטן בסרט הדרמה "Not Fade Away" בתור מיק ג'אגר הצעיר. הוא קיבל את תפקידו הבולט הראשון בשנת 2014, ככריסטיאן אוזרה בסרט האימה הסאטירי "האקדמיה לערפדים", המבוסס על הרומן מאת רישל מיד.
בפברואר 2015 התפרסם בהופעתו בקליפ של טיילור סוויפט לסינגל "Style", אותו ביים קייל ניומן. ב-20 באפריל 2015 פורסם כי נבחר לגלם את ג'ייס הרונדייל בסדרת הדרמה הפנטזית ציידי הצללים, עיבוד לסדרת הספרים "בני הנפילים" של קסנדרה קלייר. הוא גם השתתף לצד אד וסטוויק וג'רמי סמפטר בסרט המותחן "בית ספר במצור" משנת 2016, והופיע בסרט מותחן האימה "Don't Sleep" עם דראה דה-מתאו וקרי אלווס משנת 2017.
בשנת 2020 כיכב שרווד בסדרת הטלוויזיה הפנטזית האפלה "פני דרדפול: עיר המלאכים", שבוטלה לאחר עונה אחת.
חיים אישיים

שרווד יצא עם השחקנית שרה היילנד משנת 2015 עד 2017.
לשרווד יש הטרוכרומיה; אחת מעיניו כחולה, והשנייה חצי כחולה-חומה.
כיום הוא מתגורר בלוס אנג'לס.
פילמוגרפיה > קולנוע

| שנה | סרט | תפקיד |
| --- | --- | --- |
| 2012 | לא מתפוגג | מיק ג'אגר הצעיר |
| 2014 | האקדמיה לערפדים | כריסטיאן אוזרה |
| 2016 | בית ספר במצור | ג'יימס הריק |
| 2017 | Don't Sleep | זאק ברדפורד |
| 2022 | אירייזר: התחייה | מייסון פולארד |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | The Cut | ג'ק סימונס | תפקיד חוזר; 11 פרקים |
| 2011 | סיידי ג'יי | טום | פרק: "Cherylistic" |
| 2013 | מיידיי | לואיס | פרק: "1.1" |
| 2016–2019 | ציידי הצללים | ג'ייס הרונדייל | תפקיד ראשי; (3 עונות); 55 פרקים |
| 2016 | משפחה מודרנית | ג'יימס | פרק: "Crazy Train" |
| 2020 | פני דרדפול: עיר המלאכים | קורט | תפקיד חוזר; 10 פרקים |
| 2022 | המסלול לשותפות | ג'ף מרפי | תפקיד ראשי; 10 פרקים |
הערות שוליים

↑  "Personal Details for Dominic Anthony Sherwood, "England and Wales Birth Registration Index, 1837-2008"". FamilySearch. נבדק ב-10 בפברואר 2016. {{cite web}}:  (עזרה)
↑  "The Cut - Jack Simmons". BBC.
↑  Patten, Dominic (18 במאי 2013). "'Vampire Academy' Adds 'Modern Family's' Sarah Hyland, Gabriel Byrne & More To Cast". Deadline Hollywood. {{cite web}}:  (עזרה)
↑  Harris, Kristin (13 בפברואר 2015). "Meet The Ridiculously Hot Actor From Taylor Swift's "Style" Video". BuzzFeed. {{cite web}}:  (עזרה)
↑  Ge, Linda (20 באפריל 2015). "ABC Family's 'Shawdowhunters' casts 'Vampire Academy' star Dominic Sherwood". TheWrap. {{cite web}}:  (עזרה)
↑  Hopewell, John (14 במאי 2014). "Ed Westwick, Dominic Sherwood Join Jim Gillespie's 'Take Down' (EXCLUSIVE)". Variety. {{cite web}}:  (עזרה)
↑  McNary, Dave (5 בינואר 2015). "Dominic Sherwood, Jill Hennessy to Star in Horror Movie 'The Other'". Variety. {{cite web}}:  (עזרה)
↑  Gomez, Patrick (18 באוגוסט 2018). "Sarah Hyland and boyfriend Dominic Sherwood break up". EW News. {{cite web}}:  (עזרה)
↑  Ryder, Taryn (13 בפברואר 2015). "7 Things to Know About Taylor Swift's 'Style' Hottie Dominic Sherwood". Yahoo! News. {{cite web}}:  (עזרה)
| --- | --- |
בקרת זהויות :  GND: 1279971215  LCCN: no2017002511  VIAF: 4800148451581015970004   WorldCat (עם VIAF): 4800148451581015970004